Publication: Magyar Közlöny
Issue: MK-2003-80 (Year: 2003, Number: 80)
Era: 1990-2004
Section: A kémiai biztonságról szóló 2000. évi XXV. törvény
Paragraph Index: 545

(1) A környezetre vonatkozó információkhoz való szabad hozzáférés biztosítására vonatkozó, külön jogszabály szerinti kötelezettség keretei között az e rendelet szerinti eljárások kérelmezõi az illetékes koordináló intézet, az OTH, valamint az eljáró szakhatóság számára megjelölhetik azokat az adatokat, amelyeket méltányolható ipari vagy kereskedelmi szempontjaik figyelembevételével nem kívánnak nyilvánosságra hozni. Egyidejûleg a kérelmezõk kezdeményezhetik, hogy azok az illetékes koordináló intézet, az OTH, az eljáró szakhatóság és a Bizottság kivételével más személy, szerv számára ne legyenek átadhatóak. A bizalmas adatkezelésre irányuló kezdeményezést teljeskörûen indokolni kell. Erre irányuló kezdeményezés esetén — a (3) bekezdésben említett adatok kivételével, továbbá a Kbtv., valamint a Vhr. rendelkezéseire figyelemmel — az OTH, a koordináló intézetek, valamint az eljáró szakhatóság — a (2) bekezdés szerinti döntés alapján — megteszik a szükséges intézkedéseket a termék teljes összetételének bizalmas kezelésére.

Source: https://magyarkozlony.hu/hivatalos-lapok/2ea0e168a9792efdeb899d8224663aa0a7148657/dokumentumok/1571e4bf7fd4517e2718676f7cadc9c1c1bf7479/letoltes